ஆனால், நீட் தேர்விலிருந்து தமிழகத்துக்கு விலக்கு அளிக்க முடியாது என்று உச்ச நீதிமன்றம் உத்தரவிட்டது. நீட் தேர்விலிருந்து ஒரு மாநிலத்துக்கு மட்டும் விலக்கு அளிக்க முடியாது என்று மத்திய அரசு சார்பில் உச்ச நீதிமன்றத்தில் தெரிவிக்கப்பட்டது. இந்நிலையில் 'ப்ளஸ் டூ தேர்வில் 1176 மதிப்பெண்கள் பெற்றும் நீட் தேர்வில் குறைவான மதிப்பெண் பெற்றதால் மருத்துவ இடம் கிடைக்கவில்லை, எனவே, நீட் தேர்வு முறையை ரத்துசெய்ய வேண்டும் என்று கூறி அரியலூர் மாணவி அனிதா உச்ச நீதிமன்றத்தின் கதவுகளைத் தட்டினார். ஆனால், நீட் தேர்வுக்கு ஆதரவாகவே உச்ச நீதிமன்ற தீர்ப்பு அமைந்ததால் ஏற்பட்ட மன உளைச்சலால் கடந்த ஒன்றாம் தேதி தனது உயிரை அவர் மாய்த்துக்கொண்டார். அனிதாவின் மரணத்தைத் தொடர்ந்து தமிழகம் மற்றும் புதுச்சேரி முழுவதும் நீட்டுக்கு எதிரான போராட்டங்கள் தீவிரமடைந்துள்ளன. மாநிலத்தின் பல்வேறு பகுதிகளிலும் நீட் எதிர்ப்பு போராட்டங்கள் தொடர்ந்து நடைபெற்று வருகின்றன.